
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,   17 iunie 2008               

PL-x  248 /2008                     


A V I Z

asupra proiectului de Lege pentru aprobarea Ordonanţei de urgenţă a Guvernului
nr. 13/2008 pentru modificarea şi completarea Legii serviciilor comunitare de utilităţi publice nr.51/2006 şi a Legii serviciului de alimentare cu apă şi de canalizare nr.241/2006
                  În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 13/2008 pentru modificarea şi completarea Legii serviciilor comunitare de utilităţi publice nr.51/2006 şi a Legii serviciului de alimentare cu apă şi de canalizare nr.241/2006, trimis cu adresa nr. PL-x  248 din 5.05.2008  şi înregistrat cu nr.31/401 din 6.05.2008.
 Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională.
                Senatul, în calitate de primă Cameră sesizată, a adoptat proiectul de lege, în şedinţa din  21 aprilie 2008.

Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă  în şedinţa din  17 iunie  2008.

                Membrii comisiei au examinat proiectul de lege supus avizării, expunerea de motive, avizul favorabil, cu observaţii şi propuneri, al Consiliului Legislativ, nr.1725 din 12.12.2007 asupra proiectului Ordonanţei de urgenţă a Guvernului, precum şi avizul favorabil al Consiliului Economic şi Social. 
                 Proiectul de lege are ca obiect de reglementare  aprobarea Ordonanţei de urgenţă a Guvernului nr. 13/2008 pentru modificarea şi completarea Legii serviciilor comunitare de utilităţi publice nr.51/2006 şi a Legii serviciului de alimentare cu apă şi de canalizare nr.241/2006, modificări care rezultă din necesitatea eliminării contradicţiilor semnalate între prevederile principalelor acte normative care reglementează acest domeniu.
                 În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a acestei iniţiative legislative.
În raport de obiectul şi conţinutul reglementării,  proiectul de lege  face parte din categoria legilor organice. 
                                         PREŞEDINTE,                               SECRETAR,

                                         Sergiu ANDON                               George BĂEŞU
 Consilier,  C. Păduroiu

